A murit unul dintre cei mai longevivi primari PSD. Boala l-a răpus
- Georgiana Dragomir
- 9 martie 2024, 16:50
Vergil Sârbu, primarul comunei Rotunda (județul Olt), a decedat sâmbătă, 9 martie. El se afla la conducerea primăriei de 16 ani.
Vergil Sârbu avea 74 de ani și suferea de o boală cumplită. Apropiații săi spun că fostul edil al comunei Rotunda și-a petrecut ultimii doi ani pe patul spitalului și chiar ar fi dorit să se retragă din activitate din cauza problemelor de sănătate. El a câștigat consecutiv patru mandate de primar al comunei din apropierea municipiului Caracal.
Vergil Sârbu, primarul comunei Rotunda a decedat. Edilul nu și-a putut încheia mandatul din cauza unei boli grave
Înainte de a intra în administrația locală, Vergil Sârbu a fost colonel de poliție, ocupând mulți ani postul de șef al Serviciului Pază și Ordine din cadrul Poliției Județene Olt. În politică intrat "sub egida" PSD și a acâștigat patru mandate de primar, semn că a fost apreciat de comunitatea din localitatea Rotunda, notează adevărul.ro.
Pe pagina primăriei Rotunda, mesajele de condoleanțe curg. Consilierii locali, colegii de partid, dar și cetățenii și-au exprimat regretul, după ce au aflat că Vergil Sârbu a decedat.
" Profund îndurerai de trecerea în neființă a domnului primar Vergil Sârbu. plecat devreme, lăsând în urmă numai tristețe și durere. A fost un om minunat ,un om care a fost alaturi de oameni . Fie ca bunul Dumnezeu să-ți așeze sufletul langa ce-i drepți . Dumnezeu să te ierte, domnule primar", a scris un cetățean pe pagina de Facebook a primăriei Rotunda.